ඊයේ නවදිල්ලි නුවර ශ්‍රී ජවහලාල් නේරු ක්‍රීඩාංගනය් පැවැති අවසන් පූර්ව තරගවලදී ඉන්දියාව වෙතින් ගෝල් 3- 1කින් මාලදිවයිනද, ඇෆ්ගනිස්තානය වෙතින් ගෝල් 1-0කින් නේපාලයද පරාජයට පත්විය.අවසන් තරගයට පිවිසි සත්කාරක ඉන්දියාව දකුණු ආසියාවේ පාපන්දු සූරයන් ලෙස පස්වතාවක්ම කිරුළ දැරූ අතර අට වතාවක්ම අවසන් මහා තරගයට සුදුසුකම් ලබා ගත්තේය.ඇෆ්ගනිස්තානය හා නේපාලය අතර තරගයේ නියමිත කාලයේදී ගෝල් වාර්තා නොවූ හෙයින් අතිරේක කාලයක් ලබාදුන් අතර එහිදී බලාල් අර්සූ නේපාල ක්‍රීඩකයන් දෙදෙනකු සමග තනි සටනක් දී පා පන්දුව ගෝල් කණුව වෙතටම ගෙන ගොස් ඇෆ්ගනිස්තානයේ ජය සටහන් කළේය.ඉන්දීය නායකයාට ගෝල් 6යිඉන්දීය පාපන්දු නායක සුනිල් චෙට්රී අවසන් පූර්ව තරගයේ්දී මාලදිවයිනට එරෙහිව වාර්තා කළ ගෝල් 2ත් සමග මේ තරගාවලියේදී ගෝල් 6ක් සම්පූර්ණ කළේය.